**TERVETULOA VAIKUTTAMAAN JA VOIMAANTUMAAN MEIDÄN SAKKI -HANKKEEN SIJAISVANHEMPIEN VERKOSTOON!**

Perhehoitoliitto ry:n Meidän sakki -hanke nostaa esille sisarussuhteiden ja sijaissisarusten merkityksen perhehoidossa. Hankkeen tavoitteena on tukea sijaisvanhempia sisarussuhteiden vahvistamisessa ja ohjata viranomaisia/ammattilaisia tarkastelemaan ja tukemaan sijaisperhettä kokonaisuutena.

**Meidän sakki -hanke kutsuu koolle sijaisvanhempien verkoston, jonka ensimmäinen tapaaminen on Helsingissä Ravintola Vltavan kabinetissa (Elielinaukio 2, 00100) lauantaina 9.6. klo 12-16.**

Verkostoon osallistuminen voi hyödyttää erityisesti jo perhehoidon asiamiehinä, vertaisasiantuntijoina, ryhmänohjaajina, mentoreina tai yhdistysaktiiveina toimivia sijaisvanhempia. Verkosto on kuitenkin tarkoitettu kaikille sisarussuhteista kiinnostuneille lastensuojelun perhehoidon sijaisvanhemmille. Osallistujan ei tarvitse kuulua Perhehoitoliiton alueyhdistykseen.

Tässä ensimmäisessä tapaamisessa pohdimme yhdessä sijaisperheiden sisarussuhteisiin ja niiden tukemiseen liittyviä asioita ja ideoimme aiheeseen liittyvää tukea (niin vertaistukea kuin ammattilaisten antamaa tukea) sijaisperheille. Samalla suunnittelemme verkoston toimintaa. Erityisesti näin alkuvaiheessa osallistujilla on erinomaiset mahdollisuudet vaikuttaa esimerkiksi verkoston työtapoihin, käsiteltäviin asioihin ja tavoitteisiin. Meidän sakki -tiimin lisäksi tilaisuuteen osallistuu Perhehoitoliiton vapaaehtoistoiminnan koordinaattori Minna Laine.

Meidän sakki -hanke tarjoaa osallistujille lounaan (klo 12.00) ja iltapäiväkahvit (noin klo 14.30). Pääkaupunkiseudun ulkopuolelta tuleville osallistujille maksetaan kuitteja vastaan julkisilla kulkuneuvoilla kuljetut matkat. Tarkempi ohjelma ja saapumisohjeet lähetetään tilaisuuteen ilmoittautuneille.

**Ilmoittautuminen 25.5.2018 mennessä!**

Ilmoittautumiset ottaa vastaan hanketyöntekijä Annemari Karjalainen, annemari.karjalainen@perhehoitoliitto.fi tai 044 766 3305.

Ilmoitathan samalla mahdolliset erityisruokavaliot/ruoka-aineallergiat.

Tapaamisiin kesäkuussa!

Emilia Säles Lisätietoa hankkeesta:
Hankepäällikkö/Meidän sakki <https://www.perhehoitoliitto.fi/meidansakki>
p. 0400448084 <https://www.facebook.com/Meidansakkihanke/>
emilia.sales@perhehoitoliitto.fi @MeidanSakki